Krize so sestavni del otroštva (na žalost ali na srečo). Glede na naše izkušnje se krize pojavljajo predvsem na začetku pri mlajših otrocih. V teh primerih je pomembno zaupanje in pozitivna naravnanost staršev. Otroci so različni. Včasih je treba otroka psihološko pripravljati več dni pred vadbo včasih pa brez večjih priprav enostavno otroka pripeljemo. Po navadi starši prepoznajo pravi pristop za svojega otroka. Ni pa potrebe, da bi se starši počutili neprijetno, če ima otrok krizo. Krize so sestavni del odraščanja. Občasno se krize pojavljajo tudi pri starejših otrocih. Ne pozabimo, da živimo v tehnološkem svetu, ki se hitro razvija. Otrokom je pogosto ljubše sedeti pred tablico, telefonom ali računalnikom kot pa biti fizično aktiven. V primeru krize otroka se najprej posvetujete z vzgojiteljem otroka in pedagoškim vodjem. Nato po skupnem planu z vzpodbudo sodelujte z vzgojnim kadrom letovanja. V kolikor pa bo kriza otroka tako huda, da bi lahko otroka odvrnilo od tovrstnih dejavnosti v prihodnje oz. pustilo neprijetne posledice za nadaljnje preživljanje njegovega prostega časa, se vzgojitelj oz. pedagoški vodja s starši dogovori o prekinitvi letovanja in odhodu otroka v domače okolje.